Iriadona

Iriadona foi un grupo musical eumés cuxa música se encadraba no folk. A súa traxectoria abarca un período de vinte anos (1991-2011) cunha ampla paréntese intermedia na que algúns dos membros fundadores participaron noutros proxectos musicais.

 Fundación e primeira etapa 
O grupo foi fundado en 1991 por Miguel Ezquerro, Xosé Dobarro, Xoán Cabalar, Tito Placer, Tino Casás, Nando Vila e Manu Moares.

Xa no seu primeiro ano de existencia, participou en Vilagarcía na final galega do III Certame de Música FolkFaro de Vigo, 19 de novembro de 1991. En 1993 gañou en Sanxenxo o segundo concurso Pelegrín, Xacobeo 93, organizado pola Xunta de Galicia. Un dos premios dese concurso foi a gravación dun CD, que saíu á rúa no ano 1994La Voz de Galicia, 3 de xullo de 1994 con dez temas propios e tradicionais, levando por título o mesmo do grupo.

Nese mesmo ano, o director e produtor cinematográfico galego Ismael González Díaz escoitounos nunha das súas actuacións e púxose en contacto con eles para participaren na súa próxima película  'O' de Amor, na que actuou como protagonista a actriz Mónica Pont. O seu rol na película é deles mesmos, e saen en varias escenas tocando a súa músicaLa Voz de Galicia, 17 de novembro de 1994.

Durante estes anos actuaron por toda Galicia e compartiron escenario con músicos da relevancia de Luar na Lubre, Os Cempés, Xosé Manuel Budiño, Susana Seivane, Pat Kilbride ou Söig Siberil.

 Paréntese 
Pouco despois de actuaren no filme de Ismael González, as ocupacións laborais da maioría deles e unha certa desmotivación dalgúns para continuaren fixeron que o grupo cesase nas súas actividades.

Algúns dos compoñentes continúan ligados á música. Tres deles -Dobarro, Nando e Manu- xunto con outras tres persoas, formaron na segunda metade dos noventa o grupo folk AtahídeCaderniño do CD dobre Musiceum, continuador en certa maneira de Iriadona. Chegaron a gravar unha maqueta e participaron nun CD dobre colectivo chamado Musiceum, feito enteiramente coa participación de músicos e grupos eumesesLa Voz de Galicia, 5 de xullo de 1998. Neste mesmo CD participou outro grupo eumés, Trevinka, composto por tres membros de Iriadona -Tino, Nando e Manu- aos que se lles uniu o guitarrista Jose Esteban.

 Reaparición e final 
Na segunda metade da primeira década do século XXI, os catro membros que formaran Atahíde, xunto coa vocalista fenesa Lidia Sanmartín, retomaron o nome de Iriadona e comezaron a ensaiar de cara á gravación dun novo disco. Aínda que é de destacar a actuación durante dous anos consecutivos na localidade inglesa de FavershamLa Voz de Galicia, edición Ferrol, 9 de setembro de 2010, as actuacións nesta etapa non foron moi numerosas pois, segundo declararon, a súa intención era gozar coa música sen maiores pretensións. Foi por iso polo que a gravación do CD se demorou durante uns anos ata que, finalmente, saíu á rúa no 2010 co nome de Imos indo, con oito cancións tradicionais e tres propiasDiario de Ferrol, 9 de setembro de 2010. Neste traballo notábase a madureza alcanzada polo grupo, e todo parecía indicar que era o comezo dunha nova etapa chea de bo facer.

Porén, o disco supuxo o comezo da fin do grupo. Quizais o feito de levar tantos anos xuntos fixo que buscasen outros proxectos musicais. Así, algúns deles uníronse a outros músicos locais para faceren música infantil, dándolle o nome de Palitroque ao novo proxecto.

 Discografía 
 Iriadona (1994)
 Imos indo (2010)

 Notas 

 Véxase tamén 
 Ligazóns externas 
 Páxina do grupo en Google Sites 

Categoría:Grupos musicais de folk galego
Categoría:Grupos musicais de Galicia